VIDES KONSULTATĪVĀ PADOME

Nodibinājumi: „Latvijas Dabas fonds”, „Vides Izglītības fonds”, „Pasaules Dabas fonds”, „Ķemeru Nacionālā parka fonds”, “Teiču dabas fonds”, biedrības: „Latvijas Ornitoloģijas biedrība”, „Vides fakti”, „Vides aizsardzības klubs”, „Latvijas Makšķernieku asociācija”, „Latvijas ezeri”, „Zaļā brīvība”, „Ekodizaina kompetences centrs”, „Latvijas Botāniķu biedrība, „Cleantech Latvia”, „Latvijas Atkritumu saimniecības asociācija”, „Baltijas krasti”, „Zero Waste Latvija”, „Latvijas Vides pārvaldības asociācija”, „ Ezeru un purvu izpētes centrs”, ” Latvijas Biškopības biedrība”, un biedrība „Baltijas Vides forums”.

**Rīga, Peldu iela 26/28, LV-1494**

21.04.2021.

Nr.1-14

**Latvijas Republikas Saeimas**

**Tautsaimniecības, agrārās, vides un reģionālās**

**politikas komisijai**

[tautsaimniecibas.komisija@saeima.lv](mailto:tautsaimniecibas.komisija@saeima.lv)

**Vides aizsardzības un reģionālās attīstības ministrijai**

[pasts@varam.gov.lv](mailto:pasts@varam.gov.lv),

dace.bluke@varam.gov.lv,

***Priekšlikumi grozījumiem Aizsargjoslu likumā***

Vides konsultatīvā padome vērš uzmanību, ka īpaši aizsargājamo biotopu iekļaušana krasta kāpu aizsargjoslā pilnībā atbilst Aizsargjoslu likuma 6. panta pirmajā daļā noteiktajam piekrastes aizsargoslas izveidošanas mērķim, kā arī sekmē šo īpaši aizsargājamo biotopu saglabāšanos, tostarp novēršot biotopu fragmentāciju un nodrošinot sugu dzīvotņu savstarpējo saikni. Saskaņā ar Latvijas ziņojumu Eiropas Komisijai[[1]](#footnote-1), visi piekrastes biotopi Latvijā ir nelabvēlīgā aizsardzības stāvoklī un nav pieļaujama to platības samazināšanās vai kvalitātes pasliktināšanās. Tādējādi nav pieļaujama krasta kāpu aizsargjoslas sašaurināšana, ja teritorijas plānojumā noteikto ciemu robežās atrodas īpaši aizsargājamas dabas vērtības.

Vides konsultatīvā padome sniedz priekšlikumu saglabāt esošo likuma redakciju, respektīvi, izteikt Aizsargjoslu likuma 6. panta otrās daļas pirmā punkta b) apakšpunktu sekojoši:

“b) ja ciemu robežas ir apstiprinātas šā likuma 67.pantā paredzētajā kārtībā un noteiktas vietējās pašvaldības teritorijas plānojumā, krasta kāpu aizsargjoslas platums šajos ciemos nav mazāks par 150 metriem, obligāti iekļaujot tajā īpaši aizsargājamos biotopus un ņemot vērā vēsturisko apdzīvojuma struktūru;”

un lūdz ņemt vērā šo priekšlikumu, sagatavojot likumuprojektu “Grozījumi Aizsargjoslu likumā” (Nr.779/Lp13) izskatīšanai 3. lasījumā.

Ar cieņu,

Juris Jātnieks

Vides konsultatīvās padomes priekšsētājs

Sagatavotājs: Lelde Eņģele, [lelde.engele@inbox.lv](mailto:lelde.engele@inbox.lv), t. 26102617

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. <https://natureart17.eionet.europa.eu/article17/habitat/report/?period=5&group=Dunes+habitats&country=LV&region=> [↑](#footnote-ref-1)